L’Hospitalet de Llobregat

L’Hospitalet de Llobregat tai lyhyemmin L’Hospitalet tai Hospitalet on kaupunki Barcelonan maakunnassa, Kataloniassa. Se sijaitsee Barcelonan eteläpuolella ja on kasvanut niin kiinni Barcelonaan, ettei siirtymistä yhdestä kaupungista toiseen edes huomaa. Llobregat-joki virtaa aivan kaupungin tuntumassa, mistä syystä joen nimi esiintyy myös itse kaupungin nimessä. Hospitaletissa on noin 255 000 asukasta, mikä tekee siitä Katalonian toiseksi suurimman kaupungin asukasluvun mukaan laskettuna. == Historia == Vanhimmat Hospitaletissa tehdyt arkeologiset löydökset ovat 300-luvulta eaa., ja ne liittyvät ibeeriseen kulttuuriin, vaikkakin on olemassa myös todisteita asutuksesta Llobregat-joen laaksossa paleoliittisen ja neoliittisen kauden aikana. Hospitaletista on thety myös runsaasti löydöksiä Rooman vallan ajalta, 100-luvulta eaa., joista merkittävin lienee hautaveistoksena aikanaan käytetty la Cabeza de Medusa ('meduusan pää'), jonka nykyinen sijaintipaikka on Barcelonan arkeologinen museo. Kaupungin aikaisempi nimi, Provençana, löytyy 900-luvulta peräisin olevista dokumenteista, joista käy myös ilmi, että kaupungin silloinen alue oli kaksinkertainen sen nykyiseen alueeseen verrattuna. Nykyisen Hospitaletin alkujuuret ovat 1100-luvulla Santa Eulàlian kaupunginosassa, Santa Eulàlia de la Provençanan kirkon ympäristössä, sekä el Centren ('keskusta') kaupunginosassa sijaitsevan Hospital de la Torre Blancan lähiympäristössä. Hospitalet oli aina 1700-luvulle ja ensimmäisten tekstiilitehtaiden perustamiseen asti lähinnä maanviljelystä elävä kylä. 1900-luvun alkupuolella kaupunki alkoi teollistua kiihtyvällä tahdilla ja sen asukasluku alkoi nousta nopeasti. 15. joulukuuta 1925 kuningas Alfonso XIII virallisti Hospitaletin kaupungiksi. Francon diktatuurin aikana 1960- ja 1970-luvuilla Hospitaletiin muutti suuri määrä siirtolaisia muualta Espanjasta, erityisesti Andalusiasta. Kaupungissa ei kuitenkaan ollut kaikkia siirtolaisten tarvitsemia palveluita, ja palvelutaso alkoikin kehittyä vasta demokratian tultua Espanjaan. Nykyisin Hospitalet on kuin mikä tahansa muu kaupunki kouluineen, toreineen, kulttuuri-, urheilu- ja kauppakeskuksineen sekä puistoineen. 1990-luvun lopulta lähtien Hospitalet on alkanut kokea uudenlaista muodonmuutosta. Kaupunkia ja sen palveluita on tietoisesti alettu modernisoida, jotta se ei jäisi Barcelonan varjoon vaan voisi pitää paikkansa tärkeänä kaupunkina suur-Barcelonan alueella. == Väestö == Hospitalet on asukasluvultaan Katalonian toiseksi suurin ja Espanjan 16. suurin kaupunki. Tammikuun 2004 tietojen mukaan kaupungissa oli 260 135 asukasta, joista noin 52% oli kotoisin Kataloniasta, n. 36 % muualta Espanjasta (erityisesti Andalusiasta) ja n. 17 % ulkomailta. Hospitaletissa asuvista ulkomaalaisista pääosa (n. 30 000) on kotoisin Etelä-Amerikasta, ja myös afrikkalaisen väestön määrä on väkilukuun nähden kohtalaisen suuri eli hieman yli 7000 asukasta. EU- maista Hospitaletissa on hieman yli 1500 asukasta, ja muista Euroopan maista vajaat 2000. Aasialaista väestöä on lähes 4000 asukkaan verran. == Alueet == Hospitaletin alueet niihin kuuluvine kaupunginosineen ovat: *Alue 1: el Centre ('keskusta'), Sant Josep, Sant Feliu *Alue 2: Collblanc, la Torrassa *Alue 3: Santa Eulàlia *Alue 4: la Florida, les Planes *Alue 5: Pubilla Cases, Can Serra *Alue 6: Bellvitge, el Gornal, Polígon Pedrosa, Gran Via Sud, la Marina == Kaupunginosat ja niiden asukasluku == * Santa Eulàlia (40 274) * Pubilla Cases (29 276) * la Florida (27 645) * Bellvitge (26 454) * la Torrassa (25 240) * el Centre (24 872) * Collblanc (23 840) * Sant Josep (20 357) * les Planes (15 936) * Can Serra (10 857) * Polígon Gornal (7840) * Sant Feliu (6544) * Gran Via Sud (teollisuusalue) * Polígon Pedrosa (teollisuusalue) * la Marina (teollisuusalue) Asukaslukutiedot ovat tammikuulta 2004. == Tunnettuja henkilöitä == Tunnettuja L’Hospitalet de Llobregatissa syntyneitä henkilöitä: * Jordi Alba, jalkapalloilija * Sergio, jalkapalloilija * Adama Traoré, jalkapalloilija * Víctor Valdés, jalkapalloilija == Kuvagalleria == Hospitalet de Llobregat - Ayuntamiento 3.JPG|Casa de la Ciutat (kaupungintalo) Image:Spain.Hospitalet.Centre.Casino.del.Centre.jpeg|Casino del Centre L’Hospitalet de Llobregat. España house (L’Hospitalet Museum). Built 1563. Rebuilt 1735. (16956878911).jpg|Casa Espanya (Museu de L'Hospitalet) Casa dels Cargols, l'Hospitalet-1.JPG|Casa dels Cargols Casa Joan Batlle, l'Hospitalet-1.JPG|Casa Joan Batlle Església antiga de Santa Eulàlia de Provençana-5.JPG|Esglèsia de Santa Eulàlia de Provençana Hospitalet de Llobregat - Santa Maria de Bellvitge y Hotel Hesperia.JPG|Església de Santa Maria de Bellvitge ja Hotel Hesperia Tower Ciutat de la Justicia i Gran Via de les Corts Catalanes.jpg|Gran Via de les Corts Catalanes Image:Spain.Hospitalet.Centre.Pz.Ajuntament..jpeg|El Centre Hospitalet de Llobregat, viviendas 36.JPG|Bellvitge Hospital-de-Bellvitge.jpg|Hospital Universitari de Bellvitge (yliopistosairaala) Hospitalet de Llobregat - Plaza de Europa, Torres de Toyo Ito (Torres Porta Fira), Hotel Porta Fira y Torre Realia BCN 06.JPG|Toyoo Itō: Torre Realia BCN (oik.) ja Hotel Porta Fira (vas.) Hospitalet de Llobregat - Plaza de Europa, Torres Europa, Torre Inbisa y Torre Werfen 3.JPG|Torre Inbisa (vas.), Torre Werfen (toinen vas.) ja Torres Europa (kesk.) David Chipperfield Barcelona 3.jpg|Ciutat de la Justícia. Barcelonan metropolialueen hallintorakennuksia. == Lähteet == == Aiheesta muualla == *http://www.canal-h.net/ Luokka:Barcelonan kunnat Luokka:Katalonian kaupungit